म काठमाडौं आउँदा मेरो अनुहार जस्तो भएको मान्छे हिरो हुँदैन भन्ने थियो । यस्तो त मैले एक वर्ष अगाडिसम्म पनि भोगेको छु । दिनभरी बसेर स्क्रिप्टको कुरा गर्यो, फाइनल गरेर आयो । बेलुका घर आइपुग्दा प्रमोदमा अनुहार त नेपाली अनुहार नै होइन भनेर प्रोजेक्ट नै ड्रप पनि भएका छन् । अजिव लाग्थ्यो मलाई । म सोच्थें कुनै समय त आउला नि जुन समय प्रमोद, नाजिर वा कामेश्वरका लागि स्टोरी लेखिएला । त्यो मोमेन्ट कुरेर बसेको मान्छे हुँ म ।
